**Karl Johans Minne skole**

|  |  |  |
| --- | --- | --- |
| **Foreldreutvalget, FAU** | **Møtedato:** 14.11 | **Tidspunkt:** 18.00-19.00 |
| **Leder:** Kristin L. Tobiasen | **Møtested:** Personalrom Karl Johans Minne skole | |
| **Sekretær:** Karine Gystøl |  | |

Til stede: Karine (stedfortreder for Kristin i møtet), Saara, Marianne, Mari, Marie, Camilla, Silje og Igor

|  |  |
| --- | --- |
| **Sak 11**  2023/2024 | **Godkjenning av referat fra FAU møte 17.10.23**  Godkjent referat  **Godkjenning av innkalling til FAU**  Godkjent innkalling |
| **Sak 12**  2023/2024 | **Skolefotografering**  Rektor har undersøkt muligheten for å bestille katalog sammen med skole­foto­grafering med firmaet Norsk skolefoto. De leverer katalog gratis til alle ved foto­grafering. Katalogen vil da bestå av klassebilder fra alle trinn. Personer med unntak fra fotografering/deling tas selvsagt ikke med. Dette vil gi alle en fin oversikt med navn på alle elevene og lærerne ved skolen.  Dette vil også være et viktig verktøy for skoleledelsen, for lettere å kunne følge opp eventuelle saker ved skolen. |
| **Sak 13**  2023/2024 | **Leksefri skole**  Rektor informerte om prøveprosjektet for «leksefri» skole som ble gjennomført forrige skoleår. Gjennomføringen av prosjektet var ikke helt optimalt og det gjøres derfor en kartlegging fra lærerne ved alle trinn, på hva type lekser som gis.  Rektor har vært i kontakt med en skole på Hånes for å hente erfaring. Forskning sier at mengdetrening er viktig, så rektor ønsker å ta en grundig gjennomgang av hva gjør skolen i dag og hva ønsker skolen fremover. Samarbeid med lærere, SU og FAU. |
| **Sak 14**  2023/2024 | **Reflekskonkurranse**  Det ble fra lærerne lagt frem et ønske om at reflekskonkurransen ble kortet ned.  Det er tidkrevende med opptelling og vanskelig å motivere barna for å faktisk bruke refleks.  Det er også ønske om at det knyttes opp en «happening» rundt avslutningen. Slik at det er veldig synlig at det er en vinner.  FAU diskutere dette til neste møte, og ser på en bedre løsning til våren. Det er behov for å finne premie! |
| **Sak 15**  2023/2024 | **Årshjul for FAU** – gjennomgang av forslag  Det er laget et forslag til årshjul for FAU. Det ble bedt om innspill. Vi ser nærmere på det til neste FAU-møte  Det ble også diskutert muligheten for et årshjul for skolen. Eventuelt at det lages et sted på nettsiden som enkelt ga informasjon om hva som skjer fremover.  Det etterlyses informasjon om ting som skjer på skolen, slik som nisseparaden og om talentiaden faktisk skal gjennomføres. Rektor informerte om at denne skal gjennomføres like vel i år.  Siste skoledag før jul er torsdag 21.desember |
| **Sak 16**  2023/2024 | **Hvordan dele fra skolehverdagen?**  Tema om hvordan lærere bedre kan dele fra skolehverdagen. Det er ønskelig med litt informasjon om hva skolene gjør for at foreldre bedre kan følge med. Bilder er veldig fint, men forståelse for at det kan være tidkrevende. Den gamle nettsiden gjorde det mulig å dele bilder, dette er ikke lenger mulig i den nye. Finnes der andre muligheter for å dele bilder fra skoledagen?  Nettsiden kan også oppdateres med mer informasjon. Hvert trinn har blitt oppfordret til å legge ut nyhetssaker på sine sider.  Noen ukeplaner inneholder litt informasjon fra uka som kommer. Her kan man kanskje utnytte potensiale litt. Skrive litt fra hva som planlegges og kanskje en liten kort notat, inni mellom, om hva som er gjort. |
| **Annet** | **Foreldrevandring**  Ingen av foreldrekontaktene i FAU møtet har vært med på foreldrevandring eller har hørt noe fra dem som har gått siden forrige møte. Det er kommet inn en tilbake­melding om en ubehagelig opplevelse av to foresatte som gikk foreldrevandring.  Dette ble diskutert og vi ønsker at det aller helst skal være minst tre stykker som går sammen. Lar ikke dette seg gjøre, mener FAU at det er ok at vandringen ikke gjennomføre (om man selv ikke føler for at det er ok).  Det kom innspill om at Tinnheia velforening ønsker å bidra med organisering for andre beboere på Tinnheia, som ønsker å melde seg frivillig til for å gå foreldrevandring. Det ble diskutert at man fant bestemte dater som var aktuelle, og organiserte det slik at andre beboere kunne melde seg. Tinnheia velforening har sagt ja til å finne en løsning for å organisere dette.  Dette kan være med på å redusere antall dager som foresatte blir satt opp til å gå.  Et annet innspill var at foreldrekontaktene for ett trinn kunne gi beskjed om andre trinn manglet folk til å gå. At man «byttet» på datoer slik at man fikk fylle ut dagene med nok foresatte.  **Temakveld**  Vi må straks sette en dato for temakvelden til våren. Det kom innspill på viktigheten av at det kommer tydelig informasjon om hva temakvelden er. Hvilket tema skal tas opp og hvorfor ønsker vi å samle foreldrene? Viktig at informasjonen kommer ut tidlig.  FAU lager en inspirerende plakat som informere godt og bredt, slik at alle forstår innholdet av hva en temakveld er. |